**Eestimaa Spordiliit Jõud meistrivõistlused sangpommi kahevõistluses 2022**

**Juhend**

1. **Eesmärk**
	1. Võistluste eesmärgiks on välja selgitada  Eestimaa Spordiliidu Jõud 2022.a. meistrid  sangpommi kahevõistluses.
	2. Selgitada välja võistkondlik paremusjärjestus sangpommi võistluses.
2. **Aeg  ja koht**
	1. Võistlused toimuvad  **9. aprillil 2022.a.** Jõgeva Spordikeskuses Virtus, Aia 40 Jõgeva.
	2. Võistluste avamine ja algus kell 11:45.
	3. Võistlejate kaalumine kell 10:30-11:30.
3. **Juhtimine ja  korraldamine**
	1. Võistlused korraldab Eestimaa Spordiliit Jõud ja viib läbi Jõgevamaa Spordiliit Kalju.
	2. Võistluste peakohtunik on Ülo Kuusk – tel.51961112 e-mail: andres@sangpommisport.ee
	3. Rakendatakse Eestis kehtivaid võistlusmäärusi.
4. **Osavõtjad**
	1. Võistlema oodatakse kõiki maakondade spordiklubides registreeritud või maakonna territooriumil elavad, töötavad või õppivad sportlased. Võistkonda kuuluvate sportlaste arv ei ole piiratud.
	2. Kõik osavõtjad vastutavad ise oma tervisliku seisundi eest.
5. **Programm**
	1. Võistlused on täiskasvanutele, noormeestele, neidudele U18 ja veteranidele.
	2. Võistkonna suurus on piiramatu.
	3. Neiud N18 (2004 ja hiljem sündinud); 8 kg või 12 kg sangpomm (12kg\* koef 2).
	4. Noormehed M18 (2004 ja hiljem sündinud) kehakaaludes -75 kg ja +75 kg; 16 kg või 24 kg sangpomm (24 kg\* koef 2)
	5. Mehed kehakaaludes -63kg, -68kg, -73kg, -78kg, -85kg, -95kg, +95 kg; 16 kg, 24 kg või 32 kg sangpomm (16 kg koef 0,5, 32 kg\*koef 2)
	6. Naised kehakaaludes -68kg ja +68 kg; 12 kg või 16 kg sangpomm (16 kg\*koef 2)
	7. Meesveteranid 60 aastat ja vanemad (s.a.1962 ja varem); 12 kg sangpomm või 16 kg sangpomm (koef 2)
	8. Naisveteranid 60 aastat ja vanemad (s.a.1962 ja varem); 8 kg sangpomm
	9. Individuaalne paremusjärjestus kehakaalus selgitatakse punktide liitmise teel, kusjuures rebimine annab 1 ja tõukamine 2 punkti.
	10. Võistkondliku paremuse selgitamiseks liidetakse 8 parema võistleja kohapunktid, kusjuures I koht annab 25 punkti, II koht - 22 p.; III koht - 20 p.; 4. koht - 18 p.; 5. koht - 17 jne. Kõik koha ja tulemuse saanud võistlejad saavad vähemalt ühe punkti. Punktide võrdsuse korral on määravaks esi-või paremate kohtade arv.
6. **Autasustamine**
	1. Kehakaalude kolme paremat võistlejat autasustatakse kuld-, hõbe- ja pronksmedali ja diplomiga.
	2. Võitjat võistkonda autasustatakse karika ja diplomiga, II-III koha saavutanud võistkondi diplomitega.
7. **Registreerimine**
	1. Registreerimine teha hiljemalt **2. aprilliks 2022.a.**
	2. Võistlustele registreerimine teostada EMSL Jõud koduleheküljel asuva registreerimismooduli kaudu [**http://www.joud.ee/est/g161/**](http://www.joud.ee/est/g161/)
	3. *Võistkondade esindajad, palun tutvuge võistluste registreerimismooduliga. Valmistage ette registreerimisleht, mis on vaja täita ja salvestada oma arvutisse ja registreerige osalejad.*
	*Kõik teie poolt registreerimisel esitatud  andmed jõuavad Jõudi serverisse ning spordiala peakohtunikule. Teile tuleb tagasi e-mail tehtud registreerimise andmetega.*
8. **Majandamine ja osavõtumaksud**
	1. Kõik võistluste läbiviimisega seotud kulud kaetakse EMSL Jõud eelarvest ja laekunud osavõtumaksust.
	2. Osavõtumaks tasutakse Jõgevamaa Spordiliit Kalju arveldusarvele esitatud arvete alusel.
	3. Osavõtumaksuks on  8 € võistleja kohta.
	4. Lähetuskulud kannavad lähetajad.

**Eestimaa Spordiliit Jõud**
**Jõgevamaa Spordiliit Kalju**